Baba oorleef na sy in vlak graf begrawe is; ma vas | Maroela Media
'n Pasgebore baba het oorleef nadat sy vir langer as 24 uur in 'n tas in 'n vlak graf begrawe was in Tsomo in die Oos-Kaap.
Die babadogtertjie is Maandagoggend by 'n huis in die Xolobe-nedersetting gebore waarna die ma haar begrawe het.
Volgens kol. Priscilla Naidu, polisiewoordvoerder, is die polisie Dinsdagmiddag na die nedersetting ontbied nadat 'n plaaslike hoofman sy kommer uitgespreek het oor 'n vrou wat nie meer swanger is nie, maar nie 'n baba by haar gehad het nie.
Polisiebeamptes het 'n vlak graf langs 'n grafsteen in die erf gevind en nadat dit oopgegrawe is, het beamptes op die baba in komberse binne die tas afgekom. Dispatch Live berig die grafsteen is die van die baba se grootouers.
Die baba het steeds geleef en is vir behandeling na 'n hospitaal geneem. Die ma is in hegtenis geneem en is onder polisiebewaking vir mediese behandeling na 'n hospitaal geneem.
Ek het nie woorde nie. Die daad spreek vanself.
Ek is sonder woorde.
Die term " ma " moet uit sulke berigte verwyder word..
Waar is die " manlike spesie" wst hier betrokje was.
Wow…dankie genadige Here….U het die laaste se oor lewe en dood….gebruik so ook hierdie dogtertjie tot eer en verheerliking van U Naam